 Pasuma fọmọ rẹ fọkọ, o ni Ayọ nla ni foun : Ọkan pataki ninu awọn ilu mo-ọn-ka onifuji ile wa nni, Àlàájì Alabi Pasuma ko le pa idunnu rẹ mọra pẹlu bi ọmọ ẹ obinrin, Oyindamọla, ṣe ṣegbeyawo pẹlu ọkọ rẹ, Ọlajuwọn, ni Ọjọbọ, Tọsidee, ọsẹ yii.Níṣẹ ni baba iyawo, ìyẹn Pasuma ko sinu agbada ofi nla to rẹwa, to si fa ọmọ rẹ obinrin yii toun naa wa ninu aṣọ igbeyawo lọwọ.Ẹni ba gẹsin ninu Pasuma ti wọn tun mọ si ọba ọrobọkibọ yii ko ni i kọsẹ, sẹnkẹn ni inu rẹ n dun, bọ se fa ọmọ rẹ lọwọ, to n mu un lọ sibi ti wọn ti fẹẹ so wọn pó nilana Musulumi.Baba iyawo yii sọ pe Adun ati ìpèníjà to wa ninu ki eeyan jẹ obi naa ni pe ko si bi obi ṣe le di ọmọ rẹ lọwọ mu to pe ko ma lọ, to ba ya, yoo ju ọwọ rẹ silẹ naa ni pe ko maa lọ sile ọkọ.Inu mi dun lónìí, ayọ mi si kun pe ọmọ mi kekere igba kan lo ti waa dagba, to n ṣegbeyawo lónìí, ti mo di lọwọ mu ti mo n mu lọ sini to ti fẹẹ ṣe Nikah. O je ohun iwuri fun mi.Mo gbagbọ pe ki i ṣe pe igbeyawo yin yoo tọjọ nikan, ṣùgbọn yoo jẹ eri fun awọn to yi yin ka pe ifẹ dun, ifẹ daa, o si maa n fara da ohun gbogbo. 